***Отговор на въпрос от Кристиан Вигенин – народен представител от ПГ на БСП за България относно преднамерен отказ на Българската агенция по безопасност на храните да вземе втори проби за наличие на чума по дребните преживни животни от животновъден обект в с. Болярово***

Уважаема госпожо Председателстваща, дами и господа народни представители!

Уважаеми господин Вигенин, дали подкрепям или не действия на Агенцията по храните, Вие много добре знаете Закона за ветеринарно медицинската дейност. Горе-долу функциите на министъра на земеделието са да може да предложи на министър-председателя предложение за изпълнителен директор и за освобождаване на изпълнителен директор. Моята функция не е да подкрепям всяко едно действие или да санкционирам всяко едно действие на Агенцията на храните.

Предполагам, че сте се запознали с писмото, което беше изпратено, с което искаха да се взимат втори проби? То не беше писмо: да, ние сме съгласни да се вземат втори проби, то беше едно писмо с многобройни условия как да се случи това. Явно Агенцията по храните е преценила, че под подобни условия и натиск, няма да взима втори проби. Така че, това е моят отговор към Вас.

Благодаря Ви.